"ประสาร"แนะรอดูจีดีพีไตรมาส1-2ก่อนขึ้นดบ.
กสิกรไทย ชี้ รอตัวเลขเศรษฐกิจไตรมาส 1-2 ก่อนปรับขึ้นดอกเบี้ย
22 ก.พ. 2553

กสิกรไทย ชี้ รอตัวเลขเศรษฐกิจไตรมาส 1-2 ก่อนปรับขึ้นดอกเบี้ย
นายประสาร ไตรรัตน์วรกุล กรรมการผู้จัดการ ธนาคารกสิกรไทย กล่าวว่า อยากให้รอประเมินเศรษฐกิจไตรมาส 1 และ 2 ของปีนี้เสียก่อน จึงค่อยปรับเปลี่ยนนโยบายการเงิน เพราะขณะนี้มีความเสี่ยงอยู่ ไม่ควรไปเพิ่มความเข้มงวดจวบจนมั่นใจว่าเศรษฐกิจเริ่มเข้มแข็ง จึงค่อยขยับนโยบายการเงินไปสู่ระดับปกติ ขณะที่เงินเฟ้อยังไม่ใช่ปัญหาในตอนนี้ แม้เงินเฟ้อทั่วไปจะปรับขึ้นแต่เกิดจากปัจจัยด้านอาหารและพลังงาน ส่วนเงินเฟ้อพื้นฐานยังไม่ปรับขึ้น การดำเนินนโยบายการเงินจึงควรให้เวลาสักระยะ